Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 8 มี.ค.66
Daily Focus-บล.ฟินันเซีย ไซรัส
8 มี.ค. 2566

บล.ฟินันเซีย ไซรัส ประเมินแนวโน้มตลาดวันนี้ (8 มี.ค.66) คาด SET ยังแกว่ง Sideways to Sideways Down ในกรอบ 1,605-1,625 จุด โดยถูกกดดันหลังการแถลงของประธาน FED ต่อสภาคองเกรสระบุว่าเงินเฟ้ออัตราดอกเบี้ยของ FED จะสูงกว่าที่เคยประเมิน โดยตลาดมองดอกเบี้ยจะไป Peak ที่ 5.50-5.75% ในเดือน มิ.ย. 23 หรือไตรมาส 3/66 จาก Dot Plot เดือน ธ.ค. ที่คาดที่ 5-5.25%
นอกจากนี้จากถ้อยแถลงทำให้ตลาดปรับเพิ่มคาดการณ์การขึ้นดอกเบี้ยของ FED ในการประชุมเดือน มี.ค. 23 เพิ่มเป็น 0.5% ด้วยความน่าจะเป็น 70% ส่งผลให้ Dollar Index พุ่งแรงกดดันให้สินทรัพย์เสี่ยงและราคา Commodity ปรับลงแรง อย่างไรก็ตามปัจจัยในประเทศยังมีแรงประคองจากเงินเฟ้อไทยเดือน ก.พ. ที่ต่ำกว่าคาด ซึ่งจะเป็นบวกต่อเศรษฐกิจโดยเฉพาะกำลังซื้อในระยะถัดไป
รวมถึงทำให้แรงกดดันต่อธปท.ในการขึ้นดอกเบี้ยมีน้อยลง ยังคงมุมมองว่า SET Index มีโอกาสจะ Bottom ในช่วงไตรมาส 2/66 เป็นจังหวะสะสมหุ้นระยะกลาง-ยาว จากแรงกดดันนโยบายการเงินทั่วโลกที่จะเริ่มทรงตัวในครึ่งหลังของปี 66 ขณะที่เศรษฐกิจไทยจะทยอยเร่งตัวขึ้น ส่วนระยะสั้นมี Catalyst จากการหาเสียงเลือกตั้งที่จะมีเม็ดเงินสะพัดช่วยกระตุ้นเศรษฐกิจโดยเฉพาะการบริโภค
อย่างไรก็ตามอัตราดอกเบี้ยที่จะทรงตัวในระดับสูงยาวนาน หุ้นที่คาดว่าจะยังปรับตัวได้แข็งแรงคือคือ Value Play ที่เทรด PER ไม่สูง โดยยังชอบ Domestic/Consumption Play มากกว่า Global Play และส่งออก
กลยุทธ์ : เลือกเก็งกำไรหุ้นที่มีปัจจัยบวกเฉพาะตัว//ระยะกลาง-ยาวทยอยสะสมหุ้นช่วงตลาดปรับฐานบริเวณ 1,600+- จุดหรือต่ำกว่า
หุ้นเด่นเดือน มี.ค. :  ASW, BEYOND, CPN, M, NSL